**HRVATSKI JEZIK**

**Pročitaj igrokaz**

SKAKUTAVI SKAKAVAC

SKAKAVAC:

Ne spavaj, mrave!

Otvori oči,

i poput mene

poskoči, poskoči!

MRAV:

Produži dalje,

nije mi do šale.

Moje su nožice

kratke i male.

SKAKAVAC:

Probudi se, pužiću!

Otvori oči,

i poput mene

poskoči, poskoči.

PUŽ:

Vrlo rado,

ali ne mogu

jer sam ti ja

bez nogu.

SKAKAVAC:

Hej, leptiru!

Otvori oči,

i poput mene

poskoči, poskoči.

LEPTIR:

Poskočit ću,

neka svatko zna,

al tek onda kada ti

poletiš kao ja.

Jadranka Čunčić- Bandov